钦定古今图书集成/明伦汇编/交谊典/第022卷 > 颜氏家训 > 《风操篇》
## 钦定古今图书集成/明伦汇编/交谊典/第022卷 > 颜氏家训 > 《风操篇》

昔者周公一沐三握发，一饭三吐餐，以接白屋之士，
一日所见七十馀人。晋文公以沐辞竖头须致有图
反之诮。门不停宾，古所贵也。失教之家，阍寺无礼，或
以主君寝食嗔怒，拒客未通，江南深以为耻。黄门侍
郎裴之礼号“善为士大夫有如此辈”，对宾杖之。其门
生僮仆，接于他人，折旋俯仰，辞色应对，莫不肃敬，与
主无别也。